Kimia Yousufi

Kimia Yousufi, også kjent som Kamia Yousofi (født 20. mai 1996 i Mashhad i Iran) er en afghansk friidrettsutøver som konkurrerer i sprintløp og har deltatt i Sommer-OL 2016 og Sommer-OL 2020. Hennes foreldre er opprinnelig fra Kandahar i Afghanistan, men hun bor i Mashhad.

Hun begynte med friidrett i 2013.

Personlig liv 
Yousufis foreldre flyktet fra Afghanistan til Iran da Taliban regjerte i Afghanistan. Da hun var 17 år gammel ble hun «oppdaget» av Afghanske myndigheter, og etter tre års trening deltok hun i South Asian Games 2016, og samme år ble hun tatt ut til å representere Afghanistan under Sommer-OL 2016, der hun også var flaggbærer under åpningsseremonien. 

Hun er utdannet ingeniør fra Kabul University.

Idrettskarriere 
Yousufi ble afghansk mester på 100 meter i 2014. I 2016 deltok hun i South Asian Games, der hun deltok på 200 meter, men ble slått ut i forsøksheatet der hun løp på 30,39 sekunder. Hun representerte Afghanistan under Sommer-OL 2016 i Rio de Janeiro, der hun ble utslått i den innledende runden på 100 meter. Hun satte der ny nasjonal rekord på 14,02 sekunder. Hun var flaggbærer under åpningsseremonien i OL 2016.

Yousofi deltok i Asian Indoor Games 2017, men ble slått ut i forsøksheatet på 60 meter der hun løp på 8,90 sekunder. Hun deltok på 100 meter under Asialekene 2018, og ble der slått ut i forsøksheatet.

Hun representerte Afghanistan under Sommer-OL 2020 i Tokyo, som ble arrangert i 2021, Der hun deltok på 100 meter. Hun løp på 13,29 i den innledende runden, som var ny afghansk rekord, men hun gikk ikke videre til forsøksheatet. Under åpningsseremonien var hun flaggbærer.

Referanser

Eksterne lenker 
 

Afghanske sprintere
Afghanske mestere i friidrett
Deltakere for Afghanistan under Sommer-OL 2016
Friidrettsutøvere under Sommer-OL 2016
Deltakere for Afghanistan under Sommer-OL 2020
Friidrettsutøvere under Sommer-OL 2020
Personer fra Mashhad